قرآنی تعلیمات کے فروغ کے لیے منابر النور کا نیا اضافہ

قرآن انسٹی ٹیوٹ نے قرآنی تعلیمات کے فروغ کے لیے جاری پروگرام میں مشروع منابر النور کا نیا اضافہ بھی کیا ہے۔

خبر کا کوڈ: ۴۳۲۲۴۸

تاریخ: ۱۴ اسفند ۲۰۱۷ - ۲۰:۱۳

رسا نیوز ایجنسی کی رپورٹ کے مطابق روضہ مبارک حضرت عباس علیہ السلام کے قرآن انسٹی ٹیوٹ نے لوگوں میں قرآنی تعلیمات کے فروغ اور انہیں قرآن کے زیادہ سے زیادہ قریب لانے کے لیے جو پروگرام شروع کر رکھے ہیں ان میں ایک نیا اضافہ مشروع منابر النور کا بھی ہے۔

اس پروگرام کے تحت کربلا اور دوسرے شہروں میں قرآنی محافل کا انعقاد کیا جائے گا اور اس کی ابتداء قرآن نے انسٹی ٹیوٹ نے میسان ڈویژن سے کر دی ہے۔

میسان میں موجود قرآنی تنظیم رابطة خدام القرآن والعترة الطاهرة (عليهم السلام) کے تعاون سے قرآن انسٹی ٹیوٹ نے اس پروگرام کی پہلی محفل قرآن منعقد کی کہ جس میں بڑی تعداد میں لوگوں نے شرکت کی اور قرآن کی تلاوت سننے کا شرف حاصل کیا۔

اسی پروگرام کے تحت دوسری محفل قرآن کربلا میں جناب حر الریاحی (ع) کے روضہ مبارک میں منعقد کی گئی کہ جس میں عراق اور ایران کے قاریان قرآن نے حاضرین کو اپنی خوبصورت آواز میں تلاوت قرآن مجید سنانے کا شرف حاصل کیا۔/۹۸۹/ف۹۴۰/